Title: Podpredseda vlády Slovenskej republiky
Author: .
Last saved by: spano
Company: Dom Zahraničných Slovákov

INFORMÁCIA

o Stálej konferencii Slovenská republika a zahraniční Slováci 2002 

	Stála konferencia sa uskutočnila v dňoch 2. – 4. júla 2002 v Kongresovom centre NR SR v Bratislave na Župnom námestí. Podujatie sa konalo pod záštitou Ľubomíra Fogaša, podpredsedu vlády SR pre legislatívu. Hlavným organizátorom bol Generálny sekretariát pre zahraničných Slovákov pri Úrade vlády SR. 

	Stálej konferencie sa zúčastnilo 121 krajanských zástupcov z 39 krajanských spolkov a 19 krajín sveta. Prítomných privítal Rudolf Schuster, prezident Slovenskej republiky a jej rokovania sa zúčastnili  zástupcovia NR SR, ústredných orgánov štátnej správy, cirkví na Slovensku, verejno-právnych inštitúcií, vedeckých spoločenských organizácií, občianskych a spoločenských združení. 

	V pracovnej časti rozdelenej na sekcie a business forum účastníci prerokovali aktuálne otázky a problémy vzťahov Slovenskej republiky so slovenským zahraničím a na záver rokovania boli prijaté závery a odporúčania. Ich obsah charakterizuje nielen súčasný stav slovenského zahraničia a jeho potreby z hľadiska uchovania národného povedomia a kultúrnej identity, ale aj jeho ponuku na spoluprácu so Slovenskou republikou a pomoc pri obhajobe jej záujmov v zahraničí. 

	V záverečnej časti delegovaní zástupcovia krajanských spolkov a organizácií sa rozhodli vytvoriť Svetové združenie Slovákov v zahraničí a zvolili jeho 17-člennú Generálnu radu. Svetové združenie Slovákov v zahraničí bude občianskym združením zástupcov Slovákov v zahraničí. K jeho hlavným cieľom bude patriť:
usilovanie sa o udržanie a rozvoj národnej, duchovnej, kultúrnej a jazykovej identity Slovákov v zahraničí; vytváranie predpokladov pre vzájomne prospešnú spoluprácu so Slovenskou republikou; vytváranie predpokladov pre vzájomnú spoluprácu Slovákov a ich spoločenstiev vo svete; zlepšovanie informovanosti medzi Slovákmi v zahraničí navzájom a s materskou krajinou; udržiavanie kontaktov s medzinárodnými organizáciami.

	Stála konferencia potvrdila svoju permanenciu a zaviazala Generálnu radu, aby vstúpila do spolupráce s Generálnym sekretariátom pre zahraničných Slovákov a ďalšími štátnymi orgánmi Slovenskej republiky. 

Stála konferencia Slovenská republika a zahraniční Slováci 2002
BUSINESS FÓRUM
BRATISLAVA

Dátum konania:  	2. 7. 2002

Miesto konania:    	Kongresové centrum Národnej rady SR, Župné nám., Bratislava

Organizátor:          	Úrad vlády SR, Generálny sekretariát pre zahraničných Slovákov,
                               	Ministerstvo hospodárstva SR

Program:                                       
                                        
  	8.30 - 9.00 hod.  	Prezentácia účastníkov 

  	9.00 - 9.10 hod.  	Otvorenie - Claude Baláž, splnomocnenec vlády SR pre 
                              		zahraničných Slovákov  

  	9.10 - 9.20 hod.   	Príhovor - štátny tajomník Ministerstva hospodárstva SR
                              
9.20 - 9.30 hod    	Príhovor - štátny tajomník Ministerstva zahraničných vecí SR

  	9.30 - 10.00 hod. 	Vystúpenia zástupcov Sekcie stratégie MH SR
                              		Témy: Programy rozvoja malého a stredného podnikania
                                         	Stimuly pre prílev zahraničného kapitálu a vytváranie
                                          	vhodného podnikateľského prostredia zo strany       
                                           	Slovenskej republiky
 
10.00 -10.30 hod.  	Vystúpenia predstaviteľov Slovenskej agentúry pre rozvoj                    
                               		investícií a obchodu /SARIO/
Téma: Slovensko – investičné prostredie a podpora exportu

10.30 -10.45 hod.  	Vystúpenie predstaviteľa Národnej agentúry pre rozvoj malého a stredného podnikania
                                		Téma: Programy rozvoja malého a stredného podnikania

10.45 - 11.00 hod.  	Vystúpenie predstaviteľa Asociácie zamestnávateľských zväzov a združení 
Téma: Vytváranie podnikateľského klimaxu v transformačnom procese a väzba na partnerské organizácie v zahraničí
      
11.00 - 11.15 hod.   	Vystúpenie predstaviteľa Slovenskej obchodnej a priemyselnej
komory
  
11.15 - 11.30 hod.	P R E S T Á V K A 

11. 30 - 13.00 hod.  	Diskusia 
                                		vystúpenia krajanov - podnikateľov; 
                                		prijatie záverečného vyhlásenia Business fóra
                                
13.00 - 13.30 hod.   	O B E D 

STÁLA KONFERENCIA
Slovenská republika a zahraniční Slováci 2002
Bratislava

Termín konania:    	2. - 4. júla 2002

Miesto konania:    	Kongresové centrum Národnej rady SR, Župné nám. 12, Bratislava

Organizátor:          	Úrad vlády SR, Generálny sekretariát pre zahraničných Slovákov

P R A C O V N Ý   P R O G R A M
(návrh)
                                        
1. rokovací deň - 2. 7. 2002

13.00 -14.00 hod.   	Prezentácia delegátov a hostí 14.00 - 14.05 hod.  	Slávnostné otvorenie Stálej konferencie – podpredseda vlády SR                                                              	pre legislatívu Ľubomír Fogaš14.05 - 14.10 hod. 	Príhovor prezidenta SR Rudolfa Schustera14.10 -14. 15 hod. 	Príhovor predsedu NR SR Jozefa Migaša 14.15 - 14.20 hod.  	Príhovor predsedu vlády SR Mikuláša Dzurindu14.20 - 15.00 hod. 	Vystúpenia a pozdravné posolstvá zástupcov ústrednýchorgánov štátnej správy, mimovládnych organizácií, predstaviteľov cirkví a náboženských obcí15.00 -15.40 hod.   	P r e s t á v k a                                	T l a č o v á   k o n f e r e n c i a* /počas trvania prestávky/  15.40 - 16.00 hod.  	Hlavný referát splnomocnenca vlády SR pre zahraničných                                 Slovákov Claude Baláža                               16.00 - 16.30 hod.  Voľba pracovného predsedníctva, mandátovej, návrhovej avolebnej komisie16.30 - 18.00 hod.  Zasadanie Valného zhromaždenia Stálej konferencie                                                      
-	diskusia k návrhu Štatútu a Rokovacieho poriadku                     
-	schválenie Štatútu a Rokovacieho poriadku Stálej konferencie

18.00 hod.           	Ukončenie rokovania
        
19.30 hod.	 	Kultúrne a spoločenské podujatie za účasti predstaviteľov SR
			Zrkadlová sieň, Primaciálny palác, Bratislava

2. rokovací deň - 3. 7. 2002

8.00 - 9.00 hod.	Prezentácia delegátov a hostí 

9.00 - 9.10 hod.    	Otvorenie rokovania odborných sekcií Stálej konferencie

9.10 - 9.20 hod.     	Voľba predsedov v rámci jednotlivých odborných sekcií
                            	Stálej konferencie

9.20 - 10.30 hod.  	Rokovanie v odborných sekciách Stálej konferencie
 
10.30 - 11.00 hod. 	P r e s t á v k a

11.00 - 12.30 hod. 	Pokračovanie rokovania odborných sekcií

12.30  -14.00 hod.  	O b e d
 
14.00 - 16.00 hod.	Rokovanie odborných sekcií Stálej konferencie

16.00 - 16.30 hod.	P r e s t á v k a
                                
16.30 - 18.30 hod.	Rokovanie odborných sekcií a prijatie záverov
                           
19.00 hod.		V e č e r a

3. rokovací deň - 4. 7. 2002

8.00 - 9.00 hod.   	Prezentácia delegátov a hostí

9.00 - 9.10 hod.   	Pokračovanie Valného zhromaždenia
 			 
9.10 - 9.30 hod.     	Oboznámenie pléna Stálej konferencie so zvolenými predsedami 
 			odborných sekcií Stálej konferencie – členmi Koordinačného 
 			výboru
			Oboznámenie pléna Stálej konferencie s prijatými závermi z 
                                rokovania odborných sekcií Stálej konferencie                                 
                                  
9.30 - 9.45 hod.   	Správa Mandátovej komisie o počte spolkov a organizácií
                             	zahraničných Slovákov uchádzajúcich sa o členstvo v Stálej 
                              	konferencii
                               	Správa Mandátovej komisie o počte delegovaných zástupcov
                             	spolkov a organizácií zahraničných Slovákov 
 
9.45 - 10.15 hod.    	P r e s t á v k a

10.15 - 12.15 hod.	Voľba Generálnej rady Slovákov v zahraničí 

12.15 - 12.30 hod. 	Voľba revíznej komisie

12.30 - 13.30 hod. 	O b e d

13.30 - 13. 45 hod.	Výsledky volieb do Generálnej rady Slovákov v zahraničí

13.45 - 14.15 hod. 	Voľba prezidenta, viceprezidentov a generálneho tajomníka 
                           	Generálnej rady Slovákov v zahraničí

14.15 - 14.45 hod. 	Prijatie Záverečného vyhlásenia Stálej konferencie                     

14.45 - 14.55 hod.	Príhovor prezidenta Generálnej rady Slovákov v zahraničí 
 
14.55 - 15.00  hod.	Ukončenie Stálej konferencie                              

15.15 - 16.00 hod.  	T l a č o v á   k o n f e r e n c i a* - podpredseda vlády SR pre legislatívu, splnomocnenec vlády SR pre zahraničných Slovákov, prezident Generálnej rady Slovákov v zahraničí, ďalší možní významní účastníci

*Nie je súčasťou programu konferencie

										

DOMÁCI ÚČASTNÍCI

•	prezident Slovenskej republiky
•	Národná rada Slovenskej republiky – Zahraničný výbor
•	podpredseda vlády SR pre legislatívu
•	Úrad vlády Slovenskej republiky
•	Generálny sekretariát pre zahraničných Slovákov
•	Ministerstvo zahraničných vecí SR
•	Ministerstvo kultúry SR
•	Ministerstvo školstva SR
•	Ministerstvo spravodlivosti SR
•	Ministerstvo vnútra SR
•	Ministerstvo práce, sociálnych vecí a rodiny SR
•	Ministerstvo hospodárstva SR
•	Splnomocnenec vlády SR pre vodné dielo Gabčíkovo-Nagymaros
•	Bratislavský samosprávny kraj
•	Slovenská obchodná a priemyselná komora
•	Národná agentúra pre rozvoj malého a stredného podnikania
•	Zväz elektrotechnického priemyslu SR
•	SARIO
•	Združenie miest a obcí Slovenska
•	Matica slovenská
•	Slovenská akadémia vied
•	Slovenský národný archív
•	Dom zahraničných Slovákov
•	Dom zahraničných stykov MŠ SR
•	Metodické centrum Univerzity Mateja Bela v Banskej Bystrici
•	Múzeum SNP v Banskej Bystrici
•	ÚĽUV
•	Spolok sv. Vojtecha
•	Rímsko-katolícka cirkev
•	Združenie nezávislých expertov pre otázky dejín a života zahraničných Slovákov
•	Spolok Slovákov z Juhoslávie
•	Spolok Slovákov z Poľska
•	Spolok Slovákov z Rumunska

ZAHRANIČNÍ ÚČASTNÍCI

Česká republika			Obec Slovákov v ČR
					Klub slovenskej kultúry
					Slovensko-Český klub
					Česko-slovenská scéna
					Folklórne združenie Púčik
					Časopis Korene
					FOSA
					Hotel Paulíny
					podnikatelia

Poľsko				Spolok Slovákov v Poľsku
					Časopis Život

Ukrajina				Matica slovenská na Zakarpatsku
					Slovenská spoločnosť M.R.Štefánika
					Užhorodský spolok Slovákov
					Spoločnosť Slovákov Ľ.Štúra v Zakarpatsku

Maďarsko 				Celoštátna slovenská samospráva
					Zväz Slovákov v Maďarsku
					Združenie slovenských spisovateľov v Maďarsku
					Ľudové noviny
					Slovenská samospráva Budapešti
					Spolok segedínskych Slovákov
					Čabianska organizácia Slovákov
					VÚ Slovákov v Maďarsku
					Celokrajinská evanjelická cirkev
					Maďarská televízia – slovenské vysielanie
					Verejná nadácia folklóru v Sarvaši
					podnikatelia

Chorvátsko				Zväz Slovákov v Chorvátsku
					Základná škola Našice

Juhoslávia				Matica slovenská v Juhoslávii
					Spolok vojvodinských Slovakistov
					Asociácia slovenských pedagógov
					Knižnica Štefana Homolu
					Zhromaždenie obce Báčsky Petrovec
					Galéria Kovačica
					Hlas ľudu - časopis
					TGN Kútik umenia
					Poľnohospodárske múzeum
					podnikatelia

Rumunsko				Demokratický zväz Slovákov a Čechov v R.
					Kultúrna a vedecká spoločnosť Ivana Krasku
					Slovenský evanjelický seniorát v R.
					Nadácia rumunsko-slovenského priateľstva
					Naše snahy – časopis

Francúzsko				Spolok rodákov z českých krajín a Slovenska
					Spolok francúzsko-slovenského priateľstva

Nemecko				Slovensko-nemecká únia
					Nemecko-slovenská únia 
					
Švajčiarsko				Združenie Slovákov vo Švajčiarsku
					Slovensko-švajčiarsky kultúrny klub
					Slovenský klub vo Švajčiarsku
					Slovenská katolícka misia
					Folklórny súbor Kolečko

Švédsko				Švédsko-slovenský spolok
					Švédsko-česko-slovenský spolok
					
Belgicko				Slovenský krajanský spolok v Belgicku

Dánsko				Spolok dánsko-slovenského priateľstva

Kirgizsko				Interheľpo

Taliansko				Združenie krajanov a priateľov Slovenska

Juhoafrická republika		Slovenská spoločnosť v JAR

Austrália				Austrálsko-slovenské informačné centrum

Kanada				Kanadská slovenská liga
					Univerzita Vancouver

USA					Slovenská liga v Amerike
					Slovenské združenie San Diego

UZNESENIE
Stálej konferencie Slovenská republika a zahraniční Slováci 2002

1. Zástupcovia Slovákov žijúcich v zahraničí, ktorí sa zúčastnili na zasadaní Stálej konferencie "Slovenská republika a zahraniční Slováci 2002" v Bratislave v dňoch 2.-4.7. 2002, založili Svetové združenie Slovákov v zahraničí, prijali jeho Stanovy, zvolili za predsedu Dušana Klimu z Nemecka a Generálnu radu v zložení: 
•  Milan Čuba za USA; 
•  Tibor Divinec za Kanadu; 
•  Naďa Vokušová za Českú republiku; 
•  Juraj Červenák za Juhosláviu; 
•  Ján Fuzik za Maďarsko; 
•  Ondrej Štefanko za Rumunsko; 
•  Jozef Čongva za Poľsko; 
•  Jozef Hajniš za východnú Európu; 
•  Pavel Kočerov za Áziu vrátane Izraela; 
•  Vojtech Michael Markus za Austráliu, Nový Zéland, Afriku, Strednú a Južnú Ameriku; 
•  Dušan Daučík za Škandináviu; 
•  Andrija Kuric za južnú Európu; 
•  František Manák, Elena Cengelová Carina, Tibor Bajchy a Bohumil Šťastný za západnú Európu. 
Generálna rada si spomedzi svojich členov zvolila: 
•  Juraja Červenáka za 1. podpredsedu; 
•  Milana Čubu za 2. podpredsedu; 
•  Naďu Vokušovú za tajomníčku; 
•  Bohumila Šťastného za hospodára. 
Konštituovala sa Revízna a zmierovacia komisia Svetového združenia Slovákov v zahraničí v zložení: 
•  Pavel Zima - predseda; 
•  Ildika Klauszová Fúziková; 
•  Peter Lipták. 

2. Prítomní delegáti Stálej konferencie "Slovenská republika a zahraniční Slováci 2002", predstavujúci súčasne ustanovujúce valné zhromaždenie Svetového združenia Slovákov v zahraničí, zaväzujú novozvolenú Generálnu radu, aby urýchlene zaregistrovala Stanovy na Ministerstve vnútra Slovenskej republiky, a dávajú jej právo na drobné úpravy Stanov, ktoré sa významným spôsobom nedotknú ich obsahu, ak takéto budú za účelom registrácie nevyhnutné. Ďalej zaväzujú Generálnu radu, aby do jedného roka zvolala valné zhromaždenie a na prerokovanie pripravila Rokovací a Organizačný poriadok a novelizáciu Stanov, obsahujúcu predovšetkým: 
rozpracovanie cieľov združenia;
doplnenie Stanov o prostriedky na dosiahnutie cieľov združenia;
zmenu dočasného spôsobu delegovania zástupcov na valné zhromaždenie tak, aby boli delegovaní za jednotlivé krajiny alebo oblasti, pričom Stanovy upravia maximálne počty zástupcov týchto krajín a oblastí;
doplnenie Stanov o preklad názvu združenia do svetových jazykov.
Napokon zaväzujú Generálnu radu, aby vstúpila do spolupráce s Generálnym sekretariátom pre zahraničných Slovákov a ďalšími štátnymi orgánmi Slovenskej republiky. 

3. Stála konferencia prijala návrhy a závery v sekciách: 
  organizačnej a legislatívno-právnej
   kultúrneho dedičstva a umenia
   vedy, školstva, mládeže a športu
   mediálnej, informačnej a edičnej
   vzťahov a spolupráce medzi SR a slovenským zahraničím
   Business fóre
Zaväzuje Generálnu radu, aby predložila tieto návrhy a závery relevantným štátnym orgánom a usilovala sa hľadať cesty na ich uvedenie do života. Závery a odporúčania jednotlivých sekcií sú prílohou tohto uznesenia. 

4. Prítomní zástupcovia zahraničných Slovákov vyjadrujú poďakovanie podpredsedovi vlády Slovenskej republiky pre legislatívu Ľubomírovi Fogašovi, splnomocnencovi vlády pre zahraničných Slovákov Claude Balážovi a Generálnemu sekretariátu pre zahraničných Slovákov za prípravu Stálej konferencie "Slovenská republika a zahraniční Slováci 2002". 

V Bratislave dňa 4. júla 2002

ZÁVERY A ODPORÚČANIA
SEKCIE ORGANIZAČNEJ A LEGISLATÍVNO-PRÁVNEJ

     Účastníci sekcie organizačnej a legislatívno-právnej v rámci Stálej konferencie Slovenská republika a zahraniční Slováci 2002 dňa 3. júla 2002 prijali nasledovné závery a odporúčania:
-	navrhujeme prijať tzv. „veľkú novelu“ zákona č. 70/1997 Z.z. o zahraničných Slovákoch (zjednodušenie získania preukazu zahraničného Slováka, otázky zliav a výhod pre osoby, ktorým bolo priznané postavenie zahraničného Slováka, otázka preukazovania slovenského pôvodu a zrušenia limitácie generačného dokazovania a pod. za predpokladu súladu s právom ES (EÚ)
-	navrhujeme prijať novelu zákona o pobyte cudzincov, resp. vydať usmernenie ministra vnútra špecifikujúce podmienky prechodného pobytu zahraničných Slovákov na území Slovenskej republiky (odstránenie reštriktívnych ustanovení zákona s dopadom na význam preukazu zahraničného Slováka)
-	navrhujeme prijať novelu príslušných právnych predpisov z oblasti školstva (otázka dĺžky pobytu slovenských lektorov vysielaných do zahraničia s cieľom jeho racionálneho predĺženia, otázka poskytovania štipendií, otázka účasti riaditeľov príslušných škôl s vyučovacím jazykom slovenským v zahraničí pri výbere slovenských lektorov do ich škôl a pod.)
-	navrhujeme prijať novelu zákona o správnych poplatkoch (oslobodenie od poplatku za vydanie preukazu zahraničného Slováka, oslobodenie od poplatku za vydanie víza a pod.)
-	navrhujeme prijať novelu devízového zákona (nadobúdanie nehnuteľností zahraničnými Slovákmi)
-	navrhujeme prijať novelu zákona o štátnom občianstve (otázka novelizácie §7 ods. 5 zákona a rozšírenia výpočtu právnych predpisov týkajúcich sa udeľovania štátneho občianstva)
-	navrhujeme prijať novelu volebného zákona (umožnenie voliť aj slovenským občanom v zahraničí, napr. prostredníctvom zastupiteľstiev)
-	navrhujeme prehodnotiť systém udeľovania vládnych štipendií Slovákom zo zahraničia študujúcim na školách v Slovenskej republike s cieľom zakotvenia zmluvnej povinnosti zamestnať sa po ukončení štúdia vo vysielajúcej krajine vrátane sankcie vrátenia poskytnutého štipendia v prípade nesplnenia tejto zmluvnej povinnosti
-	navrhujeme prehodnotiť, resp. liberalizovať vízový režim vo vzťahu ku krajinám, v ktorých žijú Slováci (s cieľom čo možno najneskoršieho vypovedania zmlúv o bezvízovom styku voči týmto krajinám, resp. v prípade, že sú už vypovedané – liberalizácia vízového režimu za predpokladu súladu s príslušným nariadením Rady EÚ určujúcim tretie krajiny, ktorých štátni príslušníci musia mať pri prekračovaní vonkajších hraníc členských štátov víza)
-	navrhujeme prehodnotiť režim vydávania preukazu zahraničného Slováka s cieľom odstránenia zbytočných administratívnych formalít, resp. čo možno najväčšej liberalizácie tohto režimu
-	navrhujeme zakotviť zľavy pre osoby s priznaným postavením zahraničného Slováka do zmluvy medzi Ministerstvom dopravy, pôšt a telekomunikácií SR a Železničnou spoločnosťou a.s. ( v súlade s už prijatým uznesením vlády SR)
-	navrhujeme vytvoriť Úrad pre zahraničných Slovákov ako úrad s právnou subjektivitou (zváženie jeho formy a štatútu, v prípade, že by išlo o ústredný orgán štátnej správy – novelizácia tzv. kompetenčného zákona)

ZÁVERY A ODPORÚČANIA
SEKCIE KULTÚRNEHO DEDIČSTVA A UMENIA

       Účastníci sekcie kultúrneho dedičstva a umenia na svojom rokovaní v rámci Stálej konferencie Slovenská republika a zahraniční Slováci 2002 dňa 3. júla 2002 prijali nasledujúce závery a odporúčania.

       Sekcia sa zasadzuje za vypracovanie ucelenej  stratégie vlády SR a Národnej rady SR pre Slovákov v zahraničí. V tejto oblasti odporúča
-	vytvoriť osobitnú kapitolu štátneho rozpočtu na pomoc zahraničným Slovákom;
-	spresniť kompetencie príslušných inštitúcií zaoberajúcich sa starostlivosťou o zahraničných Slovákov;
-	upraviť grantový systém pomoci zahraničným Slovákom v zmysle jeho zefektívnenia úpravou časových termínov, sprehľadnením a sprístupnením a v neposlednom rade zabezpečením účasti zástupcov zahraničných Slovákov v grantovej komisii, ktorými by mali byť predsedovia  jednotlivých odborných sekcií Stálej konferencie;
-	zahrnúť do kultúrneho dedičstva Slovákov výsledky prác vedeckých inštitúcií Slovákov v zahraničí, ako aj profesionálnu umeleckú činnosť;
-	podporiť ďalší duchovný rozvoj krajanov zintenzívnením rokovaní s najvyššími slovenskými cirkevnými inštitúciami a ich prostredníctvom s cirkevnými inštitúciami v danej krajine;
-	vytvoriť satelitný systém vysielania verejnoprávnej Slovenskej televízie ako jeden z rozhodujúcich činiteľov pre zachovanie a rozvíjanie národného povedomia krajanov vo svete.

       V záujme uskutočnenia vyššie uvedených zámerov odporúčame

-	podporiť prezentáciu kultúrnych hodnôt krajanov na Slovensku Dňami 
     zahraničných Slovákov a jednotlivými prezentáciami krajanských spolkov, 
     osobností organizovaných Domom zahraničných Slovákov;
-	zabezpečiť optimálne podmienky pre prácu Domu zahraničných Slovákov;
-	vybudovať viaczložkový Pamätník vysťahovalectva a zahraničných Slovákov,
k tomuto navrhujeme Generálnemu sekretariátu pre zahraničných Slovákov zosúladiť tento projekt s návrhom Matice slovenskej zriadiť Krajanské múzeum;
-	podporiť zriaďovanie, rozvoj a fungovanie krajanských kultúrnych inštitúcií;
-	aby existujúce Slovenské inštitúty zaradili do svojej pracovnej náplne  
     spoluprácu so slovenskými menšinami a komunitami v daných krajinách.

 V oblasti tradičnej ľudovej kultúry sekcia navrhuje 

-	realizovať projekt putovného medzinárodného folklórneho festivalu  
     zahraničných Slovákov;
-	organizovať odborné kurzy pre vedúcich folklórnych súborov, choreografov, 
hudobníkov, tanečníkov a spevákov;
-	pokračovať v dokumentačnej a výskumnej činnosti formou podpory vedeckých 
     štipendií a spoluprácou s príslušnými vedeckými inštitúciami;           

-	vytvoriť stálu školu pre deti zahraničných Slovákov v Slovenskej republike so zameraním na spoznávanie a zachovávanie kultúrneho dedičstva Slovenska;
-	rozšíriť a prehĺbiť spoluprácu s Národným osvetovým centrom a Ústredím ľudovej umeleckej výroby;
-	napomôcť vytvorenie putovných divadiel pre zahraničných Slovákov a 
     metodicky pomáhať fungujúcim divadelným súborom v zahraničí;   
-	vybudovať Pamätník Milana Rastislava Štefánika v hlavnom meste SR 
Bratislave;
-	vytvoriť systém zásobovania krajanských knižníc slovacikami zo Slovenska a 
     slovenských knižníc slovacikami zo zahraničia. 

ZÁVERY A ODPORÚČANIA
SEKCIE VEDY, ŠKOLSTVA, MLÁDEŽE A ŠPORTU

Účastníci sekcie vedy, školstva, mládeže a športu Stálej konferencie Slovenská republika a  zahraniční Slováci 2002 na svojom rokovaní dňa 3. júla 2002 prijali nasledujúce závery a odporúčania:

-	odporúčame udeľovanie vládnych štipendií na prípravný ročník na Ústav jazykovej a odbornej prípravy zahraničných študentov Univerzity Komenského (UJOP UK) pre štáty, ktoré nemajú vybudované slovenské stredné školstvo,
-	odporúčame podporu pri budovaní samostatnej školy so slovenským vyučovaním jazykom v Užhorode na základe medzirezortnej dohody medzi Ministerstvom školstva  SR a Ministerstvom školstva Ukrajiny,
-	odporúčame Generálnemu sekretariátu pre zahraničných Slovákov sprostredkovať riešenie problémov vzniknutých prijatím zákona o pobyte cudzincov a spojených s pobytom študentov- krajanov na území SR,
-	odporúčame upraviť podmienky udeľovania štipendií slovenským krajanom vládou SR  s ohľadom na návrat  absolventov do domovských krajín,
-	odporúčame organizovať prázdninové pobyty pre deti a mládež krajanov (Nemecko, Rumunsko, Ukrajina) na území SR,
-	odporúčame priebežné informovať krajanov o konštituovaní stratégie SR v oblasti vzdelávania voči Slovákom v zahraničí,
-	odporúčame poskytovať odbornú pomoc (pomoc pri tvorbe učebných osnov pre základné a stredné školy),
-	pre rozvoj slovenského menšinového školstva v zahraničí odporúčame organizovať intenzívne jazykové kurzy v slovenskom jazyku, 
-	odporúčame finančnú podporu na rozvoj kultúrneho a vzdelávacieho centra v Kirgizsku,
-	odporúčame sprostredkovať pomoc pri poskytovaní literatúry o slovenských dejinách pre Slovákov v zahraničí,
-	odporúčame poskytovať Slovákom žijúcim v zahraničí všestrannú morálnu, finančnú a personálnu pomoc s cieľom zabrániť alebo spomaliť ich asimiláciu,
-	odporúčame, aby sa Stála konferencia a Generálny sekretariát pre zahraničných Slovákov stali garantom pre využívanie finančných prostriedkov z fondu PHARE pre krajanské komunity v zahraničí,
-	v rámci bilaterálnej vedeckej spolupráce odporúčame prezentovať slovenskú vedu  laickej krajanskej verejnosti prostredníctvom krajanských spolkov a umožniť využívanie  odborných konzultácií  zo Slovenskej republiky. 

ZÁVERY A ODPORÚČANIA
SEKCIE MEDIÁLNEJ, INFORMAČNEJ A EDIČNEJ

Účastníci sekcie mediálnej, informačnej a edičnej Stálej konferencie Slovenská republika a zahraniční Slováci 2002 na svojom rokovaní dňa 3. júla 2002, prijali nasledujúce závery a odporúčania:

-	odporúčame Ministerstvu zahraničných vecí SR, aby zastupiteľské úrady zintenzívnili kontakty so Slovákmi žijúcimi v danej krajine,
-	odporúčame, aby Slovenská republika vo svojej zahraničnej politike ofenzívnejšie presadzovala záujmy Slovákov v zahraničí,
-	navrhujeme vytvoriť na Slovensku internetovú informačnú bázu s cieľom odovzdávania informácií o Slovensku a získavania poznatkov o živote a problémoch slovenských menšín a komunít v zahraničí,
-	odporúčame Slovensko-maďarskej vládnej komisii, aby sa podrobne zaoberala situáciou slovenskej redakcie Maďarského rozhlasu v Segedíne,
-	odporúčame Generálnemu sekretariátu pre zahraničných Slovákov preskúmať stav zmluvnej základne medzi Slovenskou republikou a Ukrajinou s ohľadom na problematiku slovenských krajanov,
-	odporúčame Generálnemu sekretariátu pre zahraničných Slovákov organizovať obojstranné výmenné praxe žurnalistov a školenia jazykových lektorov menšinových slovenských periodík,
-	odporúčame Generálnemu sekretariátu pre zahraničných Slovákov poskytovať slovenskú dennú tlač do redakcií menšinových periodík vrátane detských časopisov (eventuálne remitendu slovenských obrázkových časopisov),
-	opakovane a naliehavo požadujeme zabezpečiť vysielanie Slovenskej televízie do zahraničia prostredníctvom satelitu,
-	žiadame zintenzívniť signál Slovenského rozhlasu do zahraničia,
-	odporúčame vytvoriť možnosti na rozširovanie slovenskej krajanskej tlače v Slovenskej republike,
-	požadujeme bezplatné poskytovanie programov Slovenského rozhlasu a Slovenskej televízie pre menšinové elektronické médiá v zahraničí,
-	uvážiť vytvorenie systemizovaného miesta na Generálnom sekretariáte pre zahraničných Slovákov pre oblasť médií,
-	oceňujeme zvolanie tejto konferencie a vítame možnosť rokovať v odborných sekciách,
-	odporúčame redakciám krajanskej tlače, aby vo svojich menšinových periodikách propagovali Slovenskú republiku,
-	vyčleniť väčšie finančné prostriedky na vydavateľskú činnosť komunít, ktorým hrozí silná asimilácia

ZÁVERY A  ODPORÚČANIA
 Sekcie vzťahov a spolupráce medzi SR a slovenským zahraničím

Účastníci sekcie vzťahov a spolupráce medzi SR a slovenským zahraničím Stálej konferencie Slovenská republika a zahraniční Slováci 2002 na svojom rokovaní dňa 3.7.2002 prijali  nasledujúce závery a odporúčania:

-	pripraviť dlhodobú koncepciu štátnej politiky vo vzťahu k Slovákom v zahraničí prostredníctvom jednotného výkonu zahraničnej politiky SR
-	dovŕšiť transformáciu systému vzťahov SR k zahraničným Slovákom zriadením Úradu pre zahraničných Slovákov ako orgánu štátnej správy s ústrednou pôsobnosťou v oblasti zabezpečovania tvorby a výkonu politiky štátu k zahraničným Slovákom
-	riešiť otázku pomoci a starostlivosti SR o svoje menšiny a komunity v zahraničí formou osobitnej rozpočtovej kapitoly v štátnom rozpočte SR s cieľom jednotného stanovenia priorít a následného sprehľadnenia finančných tokov do jednotlivých lokalít v zahraničí, v ktorých žijú Slováci
-	vypracovať jednotný a transparentný štátny systém pomoci a poskytovania dotácií krajanským komunitám v zahraničí
-	prijať relevantné legislatívne normy zjednodušujúce pobyt, existenciu a hospodárske etablovanie sa Slovákov žijúcich v zahraničí v Slovenskej republike a zabezpečiť právo Slovákov žijúcich v zahraničí na prechodný pobyt na území SR
-	zriadiť Generálnu radu Slovákov v zahraničí ako poradný orgán príslušného orgánu vlády SR
-	podporovať všestranný rozvoj slovenských menšín a komunít v zahraničí v oblasti kultúrnej, školskej a hospodárskej
-	Vypracovať komplexný systém zapojenia významných  osobností slovenského pôvodu žijúcich mimo územia SR do propagácie Slovenskej republiky a šírenia jej dobrého mena v zahraničí
-	zabezpečiť šírenie signálu vysielania Slovenskej televízie (STV) do všetkých krajín sveta prostredníctvom satelitu, ako dlhoročnej prioritnej požiadavky slovenských menšín v zahraničí voči svojej materskej krajine
-	organizovať pravidelné fórum v oblasti obchodu a hospodárstva za účasti podnikateľov zo Slovenskej republiky  a krajín, v ktorých žijú a pôsobia Slováci
-	informovať slovenskú verejnosť o živote a aktivitách slovenských menšín a komunít v zahraničí   prostredníctvom všetkých dostupných médií v duchu vytvárania vzájomnosti a spolupatričnosti medzi príslušníkmi slovenského národa
-	cieľavedome rešpektovať záujmy Slovákov v zahraničí a začleňovať problematiku starostlivosti a pomoci slovenským menšinám do bilaterálnych zmlúv v oblasti školstva a kultúry
-	každoročne realizovať v SR podujatie – celosvetovú prezentáciu Slovákov v zahraničí pod názvom Dni zahraničných Slovákov
-	sprostredkúvať spoluprácu miest a obcí SR so slovenskými komunitami v zahraničí
-	zriaďovať slovenské kultúrne a informačné centrá v krajinách, kde žijú Slováci
-	kooptovať do Generálnej rady Slovákov v zahraničí dvoch účastníkov z každej sekcie Stálej konferencie
-	zintenzívniť spoluprácu medzi krajanskými a cirkevnými organizáciami na jednej strane a zastupiteľskými úradmi SR na strane druhej
-	zabezpečiť volebné práva všetkých Slovákov žijúcich v zahraničí priamo na zastupiteľských úradoch SR v zahraničí
-	na základe pripomienok a odznených diskusných príspevkov členovia sekcie vyslovujú svoju nespokojnosť so zdĺhavým vybavovaním zadaných projektových žiadostí na kultúrno-sociálne a spoločenské podujatia najmä zo strany Ministerstva kultúry SR navrhujeme, aby podané žiadosti v kladnom alebo zápornom zmysle boli vybavené najneskôr do jedného mesiaca od ich podania
-	členovia sekcie v plnej miere podporujú samostatnú a nezávislú SR, ako aj jej ústavu podľa ktorej sa bude Stála konferencia a jej orgány voliť a riadiť

      

Vyhlásenie Business Fóra 2002

Účastníci Business fóra prijali nasledovné závery a odporúčania:
prehlbovať rozvoj dvojstranných medzištátnych hospodárskych a obchodných vzťahov prostredníctvom zapojenia príslušníkov slovenských menšín v zahraničí,
vytvoriť právnu bázu a priaznivé podmienky pre príslušníkov slovenských menšín k hospodárskemu etablovaniu sa v Slovenskej republike,
zrovnoprávniť príslušníkov slovenských menšín v zahraničí pri nadobúdaní nehnuteľného majetku so štátnymi príslušníkmi Slovenskej republiky,
iniciovať a organizovať spoločné ekonomické fórum slovenských podnikateľov zo zahraničia a zo Slovenskej republiky,
vytvoriť informačnú databázu o slovenských podnikateľoch v zahraničí za účelom nadväzovania vzájomných hospodárskych kontaktov a hospodárskych kontaktov so Slovenskou republikou,
vytvárať podmienky pre vznik spoločných podnikov, pre kooperáciu a spoločný trh
V Bratislave dňa 2. 7. 2002

VYHLÁSENIE
Stálej konferencie Slovenská republika a zahraniční Slováci 2002

Stála konferencia Slovenská republika a zahraniční Slováci 2002 sa zišla v roku, keď si pripomíname 60 rokov od začiatku deportácií našich židovských spoluobčanov do nacistických koncentračných táborov. Túto smutnú kapitolu slovenských dejín si pripomíname ako bolestnú spomienku na 70 000 zbytočných obetí rasovej neznášanlivosti. Vyjadrujeme svoju hlbokú účasť všetkým pozostalým žijúcim v rôznych kútoch sveta a vo svojom vnútri venujeme pietnu spomienku všetkým, ktorí sa stali obeťami nezmyselného rasového násilia. Sme presvedčení, že súčasná Slovenská republika je a bude dostatočnou zárukou toho, aby zamedzila akýmkoľvek prejavom neznášanlivosti, tak ako to zaručuje jej ústava.

DOHODA O SPOLUPRÁCI

uzatvorená medzi

1.	Generálny sekretariát pre zahraničných Slovákov
pri Úrade vlády Slovenskej republiky
zastúpený:	PhDr. Claude Baláž, splnomocnenec vlády SR pre zahraničných Slovákov

2.	Generálna rada Svetového združenia Slovákov v zahraničí
zastúpená:	Ing. Dušan Klimo, predseda Generálnej rady

I.
Predmet spolupráce

	Slovenské menšiny a komunity v zahraničí a ich vzťahy k Slovenskej republike. 

II.
Cieľ spolupráce

	V zmysle uznesenia Stálej konferencie 2002 a uznesenia vlády Slovenskej republiky č. 438/2002 zabezpečovať a rozvíjať spoluprácu zameranú na udržanie a rozvoj národného povedomia a kultúrnej identity Slovákov v zahraničí, na podporu ich práv a ústretovosť pri riešení ich požiadaviek a potrieb a na zabezpečovanie štátno-politických záujmov Slovenskej republiky vo vzťahu k Slovákom v zahraničí. 

III.
Obsah zmluvy

	Zmluvné strany sa dohodli najmä na:
-	spolupráci a koordinácii pri tvorbe a výkone zásad štátnej politiky vo vzťahu k slovenským menšinám a komunitám v zahraničí,
-	spolupráci a koordinácii pomoci a starostlivosti Slovenskej republiky o Slovákov v zahraničí v oblasti kultúry, vedy, školstva, médií a informácií, hospodárstva, sociálnych vecí a i.,
-	spolupráci v legislatívnej činnosti týkajúcej sa Slovákov v zahraničí a jej realizácii v praxi, 
-	spolupráci pri príprave a realizácii Stálych konferencií Slovenská republika a zahraniční Slováci,
-	spolupráci pri zabezpečovaní činnosti orgánov Svetového združenia Slovákov v zahraničí na území Slovenskej republiky,
-	spolupráci pri budovaní a prevádzkovaní Pamätníka slovenského vysťahovalectva a života Slovákov vo svete,
-	spolupráci pri príprave a realizácii Dní zahraničných Slovákov v Slovenskej republike,
-	spolupráci pri využívaní potencionálu Slovákov v zahraničí v záujme potrieb Slovenskej republiky a šírenia jej dobrého mena vo svete,
-	spolupráci pri upevňovaní všestranných väzieb Slovákov v zahraničí a ich organizácií so Slovenskou republikou, 
-	spolupráci pri zriaďovaní a prevádzkovaní slovenských kultúrnych a informačných centier v krajinách, kde žijú Slováci,
-	spolupráci pri organizovaní spoločného ekonomického fóra slovenských podnikateľov zo zahraničia a zo Slovenskej republiky,
-	spolupráci a podpore v oblasti spoločnej činnosti oboch zmluvných strán.

IV.
Záverečné ustanovenia

1.	Podrobnosti tejto zmluvy budú upravovať ročné vykonávacie plány, ktoré budú tvoriť jej neoddeliteľnú súčasť.
2.	Obe strany sa dohodli, že sú pripravené spolupracovať aj na ďalších formách vzájomnej spolupráce.
3.	Dohoda sa uzatvára na dobu neurčitú a môže byť vypovedaná do 31. 1. v príslušnom roku.
4.	Dohoda je vyhotovená v štyroch exemplároch, po dvoch pre každú zo zmluvných strán a nadobúda účinnosť dňom podpisu oboch strán.
5.	Zmluvy a doplnky k tejto dohode je možné vykonať len po predchádzajúcej dohode oboch zmluvných strán.

V Bratislave, dňa 20. septembra 2002 

Claude Baláž, v.r.,  splnomocnenec			Dušan Klimo, v.r., predseda 

							Juraj Červenák, v.r., 1. podpredseda

Milan Čuba, v.r., 2. podpredseda